**Læsevejledning - inden mappen *Dokumentation* åbnes**

*Sentinel\_5.1webAPI\_dokumentation* er en beskrivelse af det fulde Sentinel API.

Dokumentet er skrevet til systemhuse, og løsningen dækker alle faggrupper i primærsektoren og er således et generisk baggrundsdokument.

Derudover indgås aftaler for hvert speciale, som målrettes netop det område.

For fysioterapipraksis er der aftaler med relevante organisationer om, hvilke data, og dermed operationer, der er relevant for det pågældende speciale. Dette gøres med udgangspunkt i overenskomstaftalen for fysioterapipraksis. De konkrete aftaler for fysioterapipraksis fremgår af regnearket *DataIntegration\_Fysioterapi\_2025-02-06*.

Det betyder fx at medicin fremgår af det generiske dokument men ikke af det specifikke for fysioterapipraksis, idet medicin ikke er relevant der.

Systemhusene skal certificeres i de dele af Sentinel-API’et, der er aftalt for specialet fysioterapipraksis.